آذربایجان‌لی میلت وکیلی ایران خاریجی ایشلر باخانلیغینا اعتراض بیلدیردی.
اورمیه میلت وکیلی روح‌الله حضرت‌پور اؤلکه‌نین خاریجی ایشلر باخانلیغینا ارمنیستانین قاراباغ مسلمان‌لارینا قارشی جینایت‌لر تؤرتمکده قرارلی اولدوغو و ایرانین بونا سس‌سیز قالماسییلا ایلگیلی اعتراض مکتوبو گؤندردی.
ایران مئدیاسیندا یئر آلان خبرلره گؤره،
حضرت‌پور اؤلکه‌نین خاریجی ایشلر باخانی جواد ظریفه خطاب اولا‌راق قلمه آلدیغی مکتوبدا یازیر: "ایران خاریجی ایشلر باخانلیغی ارمنیستانین تؤرتدیگی جینایت‌لر و قاراباغ مسلمان‌لارینی قتل ائتمه‌سی قارشی‌سیندا سوسماقدادیر. بو جینایت‌لر قارشی‌سیندا سس‌سیز قالماق ایران خاریجی ایشلر باخانلیغی و سایین جواد ظریفین پارلاق مؤوقعیینه لکه سورتور".
مکتوب ایران مجلیسی‌نین دوننکی (09.07.2017) آچیق اوتوروموندا اوخوندو.
ایران ارمنیستانلا، باشدا طبیعی گاز و نفت اولماقلا، انرژی ساحه‌لرینده ایش بیرلیگی، ترانزیت نقلیات و دیگر ایکی‌لی آنلاشما‌لار اساسیندا یاخین‌لیق شرایطینده امکداش‌لیق ائدیر.
